115. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 5237/149 της13 Φεβρ./2 Μαρτ.  2007 (ΦΕΚ Β΄278) Πειθαρχική ευθύνη των μελών της Εθνικής Επιτροπής Τηλεπικοινωνιών και Ταχυδρομείων (Ε.Ε.Τ.Τ.) - Πειθαρχική διαδικασία. Έχοντας υπόψη: 1. Τις διατάξεις των άρθρων: α. 10 παρ. 4 του ν. 3431/2006 «Περί Ηλεκτρονικών Επικοινωνιών και άλλες διατάξεις» (Α΄ 13). β. 90 του Κώδικα Νομοθεσίας για την Κυβέρνηση και τα κυβερνητικά όργανα, που κυρώθηκε με το άρθρο πρώτο του π.δ. 63/2005 (Α΄ 98). 2. Το π.δ. 293/1999 «Οργανισμός του Υπουργείου Μεταφορών και Επικοινωνιών» (Α΄ 263), όπως ισχύει. 3. Το γεγονός ότι από την εφαρμογή της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: 1. Η πειθαρχική διαδικασία αρχίζει με την έγερση της πειθαρχικής αγωγής και τελειώνει με την έκδοση σχετικής απόφασης του πειθαρχικού συμβουλίου. 2. Η πειθαρχική αγωγή περιέχει τα στοιχεία του διωκομένου και ακριβή προσδιορισμό κατά τόπο και χρόνο των πραγματικών περιστατικών, που συνιστούν το πειθαρχικό παράπτωμα. 3. Η πειθαρχική αγωγή απευθύνεται στο πειθαρχικό συμβούλιο και συνοδεύεται από τον πειθαρχικό φάκελο . Αντίγραφο αυτής αποστέλλεται στον Πρόεδρο της Ε.Ε.Τ.Τ.. Σελ. 386,624 Τεύχος      Σελ.        4. Ως προς την περαιτέρω διαδικασία εφαρμόζονται οι διατάξεις των άρθρων 101 έως 104 του Κώδικα οργανισμού δικαστηρίων και κατάστασης δικαστικών λειτουργών, που κυρώθηκε με το άρθρο πρώτο του ν. 1756/1988 (Α΄ 35), κατά το μέρος που προσιδιάζουν στην ιδιότητα του εγκαλουμένου και δεν αντίκεινται στις διατάξεις των παραγράφων 1 και 2 του άρθρου 10 του ν. 3431/2006. 5. Όταν εκδοθεί η απόφαση, ο Πρόεδρος του πειθαρχικού συμβουλίου διατάσσει την επίδοση επικυρωμένου αντιγράφου της στον Πρόεδρο της Ε.Ε.Τ.Τ. και στο διωκόμενο μέλος. Ακολούθως διαβιβάζεται ο πειθαρχικός φάκελος με τα αποδεικτικά επίδοσης της απόφασης στον Υπουργό Μεταφορών και Επικοινωνιών για την ενημέρωση του και για τις περαιτέρω ενέργειες εκτέλεσης της απόφασης, όταν με αυτήν επιβάλλεται η ποινή της παύσης. 6. Η πειθαρχική ευθύνη των μελών της Ε.Ε.Τ.Τ. λήγει με την κατά οποιοδήποτε τρόπο λήξη της υπηρεσιακής τους σχέσης με την Ε.Ε.Τ.Τ. 7.Η ισχύς της παρούσας απόφασης αρχίζει από τη δημοσίευσή της. 